રાજકોટ શહેરમાં નશીલા પદાર્થોનું વેચાણ નષ્ટનાબૂદ કરવા માટે પોલીસ દ્વારા સઘન પેટ્રોલિંગ કરવામાં આવી રહ્યું છે ત્યારે પોલીસ કમિશ્નર મનોજ અગ્રવાલની રાહબરી હેઠળ એસઓજી અને ભક્તિનગર પોલીસે જંગલેશ્વરમાં દરોડો પાડી સંયુક્ત કામગીરી કરી મદીનાબેન ઉસ્માનભાઈ જુણેજા, તેના પતિ ઉસ્માનભાઈ લઘરભાઈ જુણેજા, તેની દીકરી અફશનાબેન સલીમભાઇ કયદા અને સંબંધીના 17 વર્ષીય સગીરને 357 કિલો ગાંજાના જથ્થા સાથે દબોચી લીધા બાદ કોર્ટમાં તપાસ અર્થે રજૂ કરતા કોર્ટે 4 દિવસના રિમાન્ડ મંજુર કર્યા છે પ્રાથમિક તપાસમાં આ પરિવાર નાની નાની પડીકીઓ બનાવીને 100 થી 200 રૂપિયામાં વેંચતા હોવાનું જાણવા મળ્યું છે પંજાબ, ઓરિસ્સાથી સુરત થઈને ગાંજો રાજકોટ પહોંચતો હોવાનું જાણવા મળ્યું છે મોટાભાગે આ ગાંજો દરગાહ બહાર બેસતા ફકીરો ખરીદ કરી જતા હોવાનું તથા જૂનાગઢ તળેટીમાં રહેતા બાવા સાધુઓ આ ગાંજાનું સેવન કરતા હોવાનું જાણવા મળ્યું છે.